- Hindi News
- National
- मॉडल स्कूल में सामूहिक नकल करते मिले 20 प्राइवेट परीक्षार्थी, 7 पर्यवेक्षक निलंबित
मॉडल स्कूल में सामूहिक नकल करते मिले 20 प्राइवेट परीक्षार्थी, 7 पर्यवेक्षक निलंबित
जांच की तो 20 छात्रों की जेब से नकल पर्चियां मिली
भास्कर संवाददाता | आलीराजपुर
10वीं बोर्ड की परीक्षा के पहले ही दिन संस्कृत जैसे सरल विषय में चंद्रशेखर आजाद नगर के मॉडल स्कूल परीक्षा केंद्र पर 20 नकल प्रकरण बने। यहां छात्रों के जेब से नकल पर्चियां निकली। जिससे सामूहिक नकल कराए जाने की बात सामने आ रही है।
इसके अलावा जिला मुख्यालय आलीराजपुर व आंबुआ में भी एक-एक नकल प्रकरण बना है। मामले में कलेक्टर ने मॉडल स्कूल केंद्र पर तैनात 7 पर्यवेक्षकों सहित कुल 9 पर्यवेक्षकों को निलंबित करने के आदेश दे दिए। साथ ही केंद्राध्यक्ष को नोटिस जारी कर चेतावनी दी है कि यदि भविष्य में कोई नकल प्रकरण बनता है तो उनके खिलाफ एफआईआर दर्ज कराई जाएगी। चंद्रशेखर आजाद नगर के मॉडल स्कूल को प्राइवेट परीक्षार्थियों के लिए केंद्र बनाया गया है। इसलिए इसे अतिसंवेदनशील केंद्रों की श्रेणी में रखा गया। केंद्र पर 10वीं के 292 परीक्षार्थी दर्ज थें। जिसमें से पहले दिन 257 ने परीक्षा दी।
35 परीक्षार्थी गैरहाजिर रहे। चूंकि केंद्र अतिसंवेदनशील श्रेणी में हैं इसलिए परीक्षा प्रारंभ होने के बाद यहां जांच के लिए नायब तहसीलदार नितिन चौहान पहुंचे थे। जब उन्होंने जांच की तो 20 छात्रों की जेब से नकल पर्चियां मिली। जिससे हड़कंप मच गया।
इन सभी छात्रों के नकल प्रकरण बनाए गए। कलेक्टर गणेश शंकर मिश्रा ने मामले को गंभीरता से लेते हुए केंद्र पर पदस्थ 7 पर्यवेक्षकों को निलंबित करने के आदेश दे दिए। उनके खिलाफ विभागीय कार्रवाई भी की जाएगी।
12वीं के प्रश्न पत्र में पांच प्रकरण बने थे
1 मार्च को प्रारंभ हुई 12वीं की परीक्षा में हिंदी विषय के प्रश्न-पत्र के दौरान उदयगढ़ में चार और आलीराजपुर में एक नकल प्रकरण बना था। इस दौरान तीन पर्यवेक्षकों को निलंबित किया गया।
अगली बार दर्ज कराएंगे सीधे एफआईआर
जिले में जहां कही भी परीक्षा के दौरान नकल के प्रकरण सामने आएंगे और जिस भी परीक्षा कक्ष में नकल होती पाई जाएगी वहां के पर्यवेक्षक पर सीधे एफआईआर दर्ज करवाएंगे। गणेश शंकर मिश्रा, कलेक्टर आलीराजपुर
9 पर्यवेक्षकों को निलंबित किया
चंद्रशेखर आजाद नगर के मॉडल स्कूल परीक्षा केंद्र के 7 पर्यवेक्षक और आंबुआ परीक्षा केंद्र के दो पर्यवेक्षकों के निलंबन की कार्रवाई की गई है। सतीशसिंह, सहायक आयुक्त, आदिवासी विकास विभाग, झाबुआ
आलीराजपुर व आंबुआ में भी बने नकल प्रकरण
संस्कृत विषय की परीक्षा के दौरान जिला मुख्यालय पर सर प्रताप उत्कृष्ट उमावि में पर्यवेक्षक राकेश राठौड़ व सगीरा कुरैशी ने एक छात्र के पास से दो पर्चियां बरामद कर नकल प्रकरण बनाया। वहीं आंबुआ के शासकीय उच्चतर माध्यमिक विद्यालय केंद्र के कक्ष क्रमांक 4 में एसडीएम एसएस सोलंकी और तहसीलदार आरसी खतेडिया ने निरीक्षण के दौरान नकल का एक प्रकरण बनाया। यहां पर एक छात्र के पास से नकल पर्ची मिली। वहीं स्कूल के शौचालय व उसके समीप ढेर सारी नकल पर्चिया पाई गई। जिन्हें केंद्राध्यक्ष के सुर्पुद किया गया। इस केंद्र पर पर्यवेक्षक के रूप में पवन कुमार शर्मा और कुसम चौहान ड्यूटी दे रहे थें। दोनों को निलंबित कर दिया गया।
tgl_Latn sot_Latn mag_Deva mag_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva